== Voksenliv ==
Arendt studerede filosofi på Marburg Universitet sammen med [[Hans Jonas]]. Ifølge [[Hans Jonas]], hendes eneste tysk-jødiske klassekammerat, havde hun en lang og stormfuld romantisk affære med [[Martin Heidegger]], et forhold som hun senere blev kritiseret for, da Heidegger blev medlem af nazistpartiet, mens han var rektor på Freiburg Universitet. Arendt færdiggjorde allerede i [[1929]] sin [[doktorgrad]] under vejledning af filosof og psykiater [[Karl Jaspers]] om kærlighedsbegrebet hos [[Augustin]]. Samme år giftede hun sig med [[Günther Anders|Günther Stern]]. Hun havde en kort periode været elev af og kæreste med Heidegger, som hun hele sit liv angreb og blev skuffet over, men også forsvarede og hjalp. Efter [[Hitler]]s magtovertagelse sad Arendt i [[arrest]] i [[Alexanderplatz]] i [[Berlin]], men kom godt overens med sin vogter, som lod hende gå efter afhøring. Derefter flygtede hun via [[Geneve]] til [[Paris]], hvor hun arbejdede i en [[Zionisme|zionistisk]] organisation, der bragte jødiske børn i sikkerhed i [[Palæstina]]. I [[1936]] blev hun og Stern separeret, og Arendt indledte et forhold til [[Heinrich Blücher]], som hun giftede sig med i [[1940]]. Hun blev [[Internering|interneret]] i opsamlingslejren Gurs i [[Sydfrankrig]], men kom i [[1941]] til [[New York City|New York]] ved hjælp af Vivian Fry, som var amerikansk [[Konsul (udenrigstjenesten)|konsul]] i [[Marseille]] og gik langt ud over sine embedspligter for at hjælpe folk som var forfulgt af nazisterne.<ref>Bernt Hagtvet: ''Ideologienes århundre'' (s. 174), forlaget Dreyer, Oslo 2011, {{ISBN|978-82-8265-004-5}}</ref> Hun og Blücher boede på Riverside Drive og i Kingston ved Bard College, hvor Blücher underviste i sytten år. De holdt sammen til Blüchers død i 1970.<ref>{{Cite web |url=http://www.bard.edu/hannaharendtcenter/biography/ |title=Bard College {{!}} Hannah Arendt Center {{!}} Hannah Arendt Biography<!-- Bot genereret titel --> |access-date= 3. januar 2012 |archive-date=19. november 2011 |archive-url=https://web.archive.org/web/20111119215854/http://www.bard.edu/hannaharendtcenter/biography/ |url-status=dead }}</ref>
Filosofi Kultur